เรื่องร้องเรียน: รถบรรทุกขนดินขนาดใหญ่สัญจรสร้างความเดือนร้อน
การดำเนินการของเจ้าหน้าที่: นายพันธ์ศักดิ์  เจริญสุข ผู้อำนวยการเขตคลองสามวา มอบให้   นายวรพงศ์ ไชยมีสุข หัวหน้าฝ่ายเทศกิจ จัดเจ้าหน้าที่สายตรวจชุด 253 ว.4 ตรวจสอบภายในซอย เจริญพัฒนา 11 ตรวจสอบพบมีร่องรอยรถบรรทุกวิ่งเข้าและนำดินมากอง ระหว่างเจ้าหน้าที่ตรวจสอบพบรถบรรทุก เจ้าหน้าที่ได้ประชาสัมพันธ์ให้ผู้ประกอบการและผู้ขับรถใช้ความระมัดระวังและใช้ความเร็วต่ำเพื่อรบกวนผลกระทบประชาชนที่อยู่ในซอย เจ้าหน้าที่สายตรวจจะดำเนินการตรวจสอบกวดขันกรณีดังกล่าวให้เป็นไปตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ 2535 ต่อไป
ความเห็นของผู้แจ้ง: ทีมเทศกิจทำงานรวดเร็วดีมากค่ะ คนที่อาศัยอยู่ในซอยค่อนข้างเป็นกังวนเพราะเดิมถนนเป็นหลุมเป็นบ่อไม่สามารถสัญจรได้ ทางเขตคลองสามวาพึ่งเข้ามาปรับปรุงถนนพึ่งสร้างเสร็จได้ไม่ครบปี แต่ผู้ประกอบการนำรถขนดินขนาดใหญ่บรรทุกน้ำหนักเยอะขับเข้า-ออก แต่ละทีอาคารสั่นไปหมด จึงกังวลมากว่าจะทำให้ถนนพังอีก เพราะกว่าในซอยจะได้ถนนดีๆมาใช้งานชาวบ้านก็ลำบากร้องเรียนไปหลายครั้ง ทีนี้พอเขาขนดินถนนก็ทั้งสกปรก ทั้งอันตรายจากรถที่วิ่งเร็ว แล้วก็กลัวว่าอาคารบ้านเรือนจะได้รับความเสียหายจากการสั่นสะเทือน แต่ทั้งผู้ประกอบการและผู้รับผิดชอบไม่มีใครเข้ามาชี้แจงหรือทำความเข้าใจกับประชาชนที่อาศัยอยู่ภายในซอยเลย ถือเป็นการสร้างความเดือดร้อนให้กับประชาชนที่อาศัยอยู่ภายในซอยค่ะ
พื้นที่: แขวงบางชัน เขตคลองสามวา กรุงเทพมหานคร